Uznesenie Mestského súdu Bratislava III sp. zn. 22Nsre/92/2026 z 10. 8. 2026

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava III 22Nsre/92/2026 1126925574 10. 08. 2026 JUDr. Zuzana Hlistová ECLI:SK:MSBA3:2026:1126925574.2
Uznesenie Mestský súd Bratislava III v konaní o zápise údajov do obchodného registra pri obchodnej spoločnosti : Porfirio s.r.o., Osadná 2, 831 03 Bratislava - mestská časť Nové Mesto, IČO: 51 479 451, do obchodného registra Mestského súdu Bratislava III, zapísanej v odd. Sro, vl. č. 148987/B, o odvolaní proti uzneseniu o zamietnutí námietok takto rozhodol: I.
Súd zrušuje uznesenie Mestského súdu Bratislava III č. k. 22Nsre/92/2026-2 zo dňa 15.07.2026. odôvodnenie:
1.Rozhodnutím Mestského súdu Bratislava III č. k. 22Nsre/92/2026-2 zo dňa 15.07.2026 súd zamietol námietky navrhovateľa proti odmietnutiu vykonania zmeny zapísaných údajov do obchodného registra z dôvodu, že voči spoločnosti je na tunajšom súde vedené konanie o zrušenie spoločnosti pod sp. zn. 23CbR 493/2023, ktoré bráni zápisu ním navrhovaných zmien do obchodného registra na základe návrhu vedenom pod sp. zn. 6Re/2314/2026 zo dňa 08.07.2026. 2. V priebehu lehoty na podanie odvolania proti uzneseniu súdu, súd opätovne po preskúmaní splnenia podmienok pre vykonanie zápisu na základe podaného návrhu zistil, že konanie o zrušenie spoločnosti bolo ukončené ku dňu 28.07.2026 pre zánik dôvodu na zrušenie spoločnosti, v dôsledku čoho došlo k splneniu podmienok pre vykonanie navrhovanej zmeny zapísaných údajov v obchodnom registri. 3. Podľa § 286 ods.2 CMP o zamietnutí námietok sa rozhoduje uznesením. Proti tomuto uzneseniu je prípustné odvolanie. 4. V rámci plynutia lehoty na podanie odvolania môže navrhovateľ podané námietky doplniť. Súd prvej inštancie môže odvolaniu proti uzneseniu o námietkach vyhovieť v rámci autoremedúry podľa § 2 CMP s odkazom na § 376 CSP. 5. Podľa § 376 CSP Ak bolo podané odvolanie proti uzneseniu, súd prvej inštancie môže uznesenie zrušiť, ak odvolaniu v celom rozsahu vyhovie a z uznesenia nenadobudla doposiaľ práva iná osoba ako odvolateľ. 6. V danom prípade boli splnené podmienky pre postup podľa vyššie citovaného ustanovenia, nakoľko z vyššie uvedeného rozhodnutia nenadobudla práva iná osoba, preto súd autoremedúrou svoje rozhodnutie špecifikované vo výrokovej časti uznesenia zrušil. Poučenie: Proti tomuto uzneseniu nie je odvolanie prípustné (§ 357 CSP).

Zdroj: KAUZIS.SK – https://www.kauzis.sk/judikatura/r/ECLI:SK:MSBA3:2026:1126925574.2 (dáta aktuálne k 13. 11. 2026). Záväzné je znenie zverejnené súdom.




